એ જ વડતાલમાં સ્વાશ્રિતોની આચારસંહિતા “શિક્ષાપત્રી” ની રચના કરી અને સ્વસ્થાને શ્રી અયોધ્યાપ્રસાદજી મહારાજ અને શ્રી રઘુવીરજી મહારાજને દત્તપુત્ર તરીકે સ્વીકારી ગાદીની સોપણી કરી. વચનામૃત જેવા ગ્રન્થનું સમ્પાદન કરાવ્યું. અને સત્સંગીજીવન, ભક્તચિંતામણી, શ્રી હરીદિગ્વિજય જેવા ગ્રન્થોની રચના કરાવી. ૪૯ વર્ષના ટુંકા સમયમાં યાવત્‌ ચંદ્રદિવાકરૌ મોક્ષમાર્ગના બંધદ્વાર ખુલ્લા કરીને આત્યાંતિક મુક્તિની પ્રાપ્તિ સહજ કરાવી. ગઢપુરમાં વિ.સં ૧૮૮૬ માં તિરોધાન લીલા કરીને માનુષી લીલા સંકેલી આજ સુધી દિવ્યલીલાઓ વિસ્તારી રહ્યા છે.